Keskustelu:Japanin talous

message: Ehdotan lupaavaksi. Aiheesta löytyy paljon enemmänkin kerrottavaa, mutta tässä pitäisi olla vähintään perusasiat. Mikäli artikkelista löytyy jotakin lisättävää, korjattavaa tai muuten vain outoa, niin kommentit ovat tervetulleita. -- Shinnin 31. joulukuuta 2011 kello 01.33 (EET)
replies: text: En ole mikään talousasiantuntija, mutta muutamia yleisiä asioita tuli lukiessa mieleen:

text: *Palveluista voisi kertoa ehkä hiukan enemmän, ne ovat kuitenkin talouden merkittävin sektori. Esim. minkälaisia palveluita, kehitys ym.

text: *Korkeasta valtionvelasta voisi yrittää saada jotain selkoa – miksi sillä ei ole niin suurta vaikutusta kuin esim. Italialla? Vai onko jossain muodossa? Lähes kaikki velkahan on kai kotimaista, sen voisi mainita.

text: *Kaupan yhteydessä voisi varmaan puhua kauppataseesta, joka lienee valtavan ylijäämäinen esim. USA:n suhteen ja sen vaikutuksista?

text: *Viimeaikaisesta taloushistoriasta, lamasta ja elvytysyrityksistä pitäisi varmaan puhua vähän enemmän ja mainita "menetetyn vuosikymmenen" käsite. Aiheeseen liittyen luin äsken tällaisen artikkelin, jonka mukaan koko juttu on oikeastaan puppua. En tiedä mitä tästä saisi irti, mutta ehkä jotakin ilman että menee liian vaikeaksi. (Artikkelissa sanotaan muuten myös, että Japani on ainoa kehittynyt maa, jonka kauppatase on Kiinan kanssa tasapainossa, ylläolevaan viitaten.)

text: *Kiinnitin huomiota Gini-lukuun, joka on artikkelissa korkea (uusi?) ja jossain muussa Wikipedian kartassa taas tosi matala (vanha?), ovatko tuloerot kasvaneet niin nopeasti? Vai tuliko tästä jotain uusia tutkimustuloksia joku aika sitten?

text: *Talous- ja työkulttuurista voisi ehkä kertoa enemmän: esimerkiksi shūshin koyō (elinikäinen työpaikka), salaryman, karōshi tms., osa kai menneitä asioita. Tässä voi varmaan mennä aika syvälle jos haluaa. Jossain kirjassa väitettiin muistaakseni, että käytännössä Japani toimii taloudessakin täysin omien periaatteidensa mukaan eikä ole länsimaisessa mielessä siis oikeastaan laisinkaan kapitalistinen talous. En tiedä kuinka suuri painoarvo tällaisella argumentilla on. Voin yrittää etsiä tekstiä jostain.

text: Ehkä nämä ovat enemmänkin huomiota jatkokehitystä ajatellen – kai tässä on kuitenkin tärkeimmät luvut lähteistettynä, joten en vastusta lupaavaksi.  --Epiq 31. joulukuuta 2011 kello 12.15 (EET)
replies: text: :Lisäsin jotain palvelusektorin kehityksestä ja maininnat viimeaikaisesta taantumasta, "menetetystä vuosikymmenestä" sekä kauppataseen ylijäämästä. Koitan laajentaa niitä vielä myöhemmin. Artikkelissa ollut Gini-luku on vuodelta 2008. Muualla Wikipediassa taitaa olla vuoden 1993 luku. Lisäsin artikkeliin maininnan myös tuosta vanhemmasta luvusta, niin lukija näkee miten se on kehittynyt. Koitan vielä saada kirjoitettua jotain valtionvelasta. Yrityskulttuuri ei taida olla enää ihan perustietoa, vaikka siitäkin voisi kirjoittaa kappaleen. Jos löydät jonkin sopivan lähteen niin kerro ihmeessä. -- Shinnin 1. tammikuuta 2012 kello 00.06 (EET)

text: Mielestäni kattava artikkeli. Tosin johdantoon voisi vielä tiivistää lisää tietoa artikkelista + löysin muutaman lähteettömän kohdan. Muuten ei mitään valittamista. --Tovk909 2. tammikuuta 2012 kello 21.19 (EET)
replies: text: :Kiitos kommentista. Koitan saada kirjoitettua johdantoon paremman tiivistelmän artikkelista. Ainoan lähteettömän kohdan pitäisi olla noiden kansainvälisten talousjärjestöjen jäsenyydet, joita pidin melko itsestäänselvinä asioina. Muissa tapauksissa lähdeviite on todennäköisesti siirtynyt kun artikkeliin on lisätty tietoa. Jos viitsit kertoa, mitkä kohdat vaikuttavat lähteettömiltä, niin korjaan niiden viitteistyksen. -- Shinnin 2. tammikuuta 2012 kello 21.28 (EET)
replies: text: ::Jep, viitteettömästä kohdasta siis kyse jonka saitkin jo korjattua. --Tovk909 2. tammikuuta 2012 kello 22.52 (EET)

text: Johdantoakin jo laajennettu. Kelpaa omasta puolestani.  --Tovk909 5. tammikuuta 2012 kello 16.21 (EET)

text: Hyvä paketti vaikeasta aiheesta. Artikkelin loppupuolella on virke ...Japani ajautui taantumaan 1990-luvulla. Tästä seuranneen kymmenen vuoden aikana Japanin talouden sanotaan olleen pysähtynyt ja aikaa on kutsuttu "menetetyksi vuosikymmeneksi". Tarkoittaako tuo "menetetty vuosikymmen" siis 1990- vai 2000-lukua? Jos se tarkoittaa 1990-lukua, niin 2000-luvun alun tilanteestakin voisi mainita jotain.-Henswick  5. tammikuuta 2012 kello 23.39 (EET)
Käy.  --Lakritsa 6. tammikuuta 2012 kello 10.57 (EET)
Käy.  –ElmA (Keskustelu – Muokkaukset) 6. tammikuuta 2012 kello 17.54 (EET)

text: Ok. Merkkaan lupaavaksi.--Tanár 6. tammikuuta 2012 kello 19.55 (EET)
</div>
thread_title:  Lupaava artikkeli -ehdotus